Efnistaka í Seljadalsnámu í Mosfellsbæ
Mosfellsbær áformar að bjóða út efnistöku á allt að 230.000 m3 af efni á um 2 ha landsvæði í Seljadal. Tilgangur framkvæmdarinnar er að afla jarðefnis og fyrsta flokks steinefnis fyrir malbik á höfuðborgarsvæðinu. Framkvæmdin er matsskyld samkvæmt lögum um mat á umhverfisáhrifum nr. 106/2000.
Seljadalsnáma - Efnistaka (pdf).
Skýrsla þessi er drög að tillögu að matsáætlun. Hún markar upphafið að matsferlinu. Í skýrslunni er gerð grein fyrir fyrirhugaðri framkvæmd, þeim valkostum sem til greina koma, umhverfisþáttum sem taldir eru geta orðið fyrir áhrifum og hvernig framkvæmdaraðili hyggst standa að mati á umhverfisáhrifum.
Öllum er frjálst að gera athugasemd við drögin. Athugasemdafrestur er frá 31. júlí til og með 14. ágúst 2020.
Koma skal rafrænum athugasemdum til Önnu R. Arnardóttur hjá EFLU verkfræðistofu á netfangið anna.rut.arnardottir[hja]efla.is. Skriflegar athugasemdir skal merkja „Seljadalsnáma - Efnistaka“ og senda til Önnu Rutar Arnardóttur, EFLA Verkfræðistofa, Lynghálsi 4, 110 Reykjavík.